
Број: 02-370-2/22
Датум: 01.03.2022. године

	На основу Одлуке о усвајању Буџета општине Теслић за 2022. годину („Службени гласник Општине Теслић“, број 22/21), Начелник општине Теслић расписује:

Ј А В Н И   П О З И В
ЗАЈЕДНИЦАМА ЕТАЖНИХ ВЛАСНИКА СТАМБЕНИХ ЗГРАДА 
ЗА СУФИНАНСИРАЊЕ РАДОВА НА САНАЦИЈИ ФАСАДА И КРОВОПОКРИВАЧКИХ РАДОВА

	Циљ јавног позива је пружање помоћи грађанима у остваривању њихове законом утврђене обавезе за финансирање инвестиционог одржавања зграда, чиме се спречава или отклања опасност по живот и здравље људи и обезбјеђује сигурност корисника зграде и околине.

	Радови на санацији фасада и кровопокривачких радова биће извођени у 2022. години, а из буџета општине Теслић обезбијеђено је 50.000,00 КМ. Овим средствима биће финансиран дио стварних трошкова санације фасада/ кровопокривачких радова на стамбеним зградама и то са учешћем из буџета заједница етажних власника стамбених зграда у минималном износу од 50%.
	Заједнице етажних власника зграда које желе да заједно са Општином суфинансирају стварне трошкове санације фасада и кровопокривачких радова треба да доставе следећу документацију:
1. Пријаву (образац 1), овјерену печатом заједнице етажних власника стамбене зграде, потписану од стране лица овлаштеног за заступање заједница етажних власника, са јасно дефинисаним предметом пријаве, као и основним подацима о згради (улица, број, мјесна заједница, спратност, број станова, укупна бруто површина објекта, фасадног омотача и кровопокривача и друго);
2. Рјешење о упису заједнице етажних власника у регистар заједнице етажних власника стамбених зграда,
3. Одлуку скупштине етажних власника, потписану од најмање 2/3 од укупног броја етажних власника којом се потврђује да су:
· Упознати са условима јавног позива и сагласни да учествују са минималним постотком од 50% учешћа у финансирању стварних трошкова у санацији фасаде и кровопокривачких радова своје стамбене зграде;
· Упознати са предрачунском вриједношћу радова из приложеног предмјера и предрачуна радова урађеног и овјереног од стране правног лица које је регистровано за ту дјелатност;
· Упознати са елементима за уговарање (моделом уговора – Образац 2) и сагласни да ће лице овлаштено за заступање Заједнице етажних власника зграде потписати уговор са општином Теслић о регулисању међусобних односа везаних за суфинансирање трошкова санације фасаде и кровопокривачких радова;
· Упознати са чињеницом да ЗЕВ бира Извођача радова, а примопредају извршених радова комисија, коју чине представници Општине и ЗЕВ-а.

4. Документацију за санацију фасаде и кровопокривача која садржи: технички опис (опис објекта, локације, димензије и спратност објекта, бруто површина објекта,  фасадног омотача/ кровопокривача, број станова и друго), предмјер и предрачун радова – примјерак са цијенама, један примјерак у аналогној форми и један примјерак у електронској верзији ( Excel, фонт Times New Roman, величина 12, текст ћирилица), урађен и овјерен од стране овлаштеног лица (предмјер и предрачун са ПДВ-ом урадити према приложеном моделу – Образац 3); слике фасаде

5. Доказ о старости зграде – година изградње и легалности објекта (копија грађевинске дозволе или копија употребне дозволе или неки други валидни документ који ће послужити као доказ);

6.  Одлуку о избору овлаштеног представника заједнице етажних власника стамбене зграде;

7. Број рачуна, са стањем на рачуну, Заједнице етажних власника стамбене зграде; 

8. Извјештај Одјељења за финансије, Општинске управе Теслић, о стању дуга стамбене зграде за комуналну накнаду, за период од 01.01.2021. до 31.12.2021. године.

        Све потврде, изјаве или неки други документи којим се потврђује да ће одређено правно лице заједно са заједницом етажних власника учестовати са минимално 50% од укупних трошкова на санацији фасада, кровопокривача на згради морају бити из 2022. године.
	               Вриједност радова на санацији фасаде/ кровопокривачких радова не може бити мања од 10.000,00 КМ.
Пријаве за парцијалне поправке — санације фасада и кровопокривача заједнице етажних власника неће бити прихваћене.
Санације објеката, односно било какве измјене оригиналног пројекта зграде нису предмет овог јавног позива.
Уколико је у једној згради организовано више заједница етажних власника заједничку пријаву морају поднијети све заједнице.
Максимално учешће Општине Теслић за једну стамбену зграду је 15.000,00 КМ. Минимална дебљина термоизолације за стамбени објекат за који се даје понуда је 8 cm, док је боју фасаде потребно усагласити са надлежним општинским одјељењем за праћање реализације послова.

Утврђивање ранг — листе зграде биће вршена по критеријумима:
1. Проценат сопственог учешћа у стварним трошковима (минимално 50%)  -утврђује се на основу достављеног највећег процента учешћа заједнице етажних власника на овом јавном позиву, и то према сљедећој формули:
                  ПСУ
  Б1=       х 50
ПСУ,максимално
гдје је:
Б1— број бодова,
ПСУ — проценат сопственог учешћа,
ПСУ, максимално — највећи проценат сопственог учешћа.
Максималан број бодова који се може добити по овом критеријуму је 50.
2. Измиреност комуналне накнаде утврђује се на основу највеће измирености комуналне накладе, изражене у процентима (%), заједница етажних власника које су се пријавиле на овај јавни позив, и то према следећој формули:
                      КН
Б3=	х 25
           КН,максимално

гдје је:
Бз — број бодова,
КН — измиреност комуналне накнаде изражена у процентима (%),
КН, максимално-највећа измиреност комуналне накнаде изражена у процентима(%) 
Максималан број бодова који се може добити по овом критеријуму је 20.
3. Година изградње објекта - утврђује се на основу године изградње најстарије зграде која се пријавила на овај јавни позив, и то према сљедећој формули:
                      ГИ
Б2=	х 12
           ГИ,максимално

гдје је:
Б2 — број бодова,
ГИ — година изградње објекта,
ГИ, максимално — година изградње најстарије зграде,
Максималан број бодова који се може добити по овом критеријуму је 15.
4. Локација објекта (1. зона - 15 бодова, а све остале зоне 5 бодова), у којој се зони објекат налази може се провјерити у одјељењу за просторно уређење, у згради општине Теслић.
У случају једнаког броја бодова предност ће имати заједница етажних власника која је прије предала пријаву.
Рок за достављање пријава је 45 дана од дана објављивања Јавног [image: ]позива.
Пријава и комплетна наведена документација морају бити чврсто увезане, а све странице нумерисане и парафиране од стране лица овлаштеног за заступање.
Пријаве са документацијом, на овај начин увезане и означене, доставити у затвореној коверти на адресу: Општинска управа Теслић, Карађорђева 18, 74 270 Теслић, са назнаком „Пријава на Јавни позив заједницама етажних власника зграда за суфинансирање радова на санацији фасада и кровопокривачких радова, број 02-370-2/22 НЕ ОТВАРАТИ”[image: ]
У пријави обавезно навести име, презиме и број телефона овлашћеног лица за заступање заједнице етажних власника зграде, као и овлашћене особе за контакт.
Пријава (Образац 1), модел уговора (Образац 2), као и модел по којем треба урадити предмјер и предрачун радова (Образац З), могу се преузети у згради општинске управе Теслић, у канцеларији број 28, на горе поменутој адреси,  сваким радним даном или на званичној интернет страници Општине Теслић www.opstinateslic.com.
Пријаве са документацијом или молбе/захтјеви које су достављене на претходну наведену адресу прије објављивања или након истека Јавног позива заједницама етажних власника зграда за суфинансирање радова на санацији фасада и кровопокривачких радова неће бити предмет разматрања овог позива.
Сва додатна питања и информације, у вези са Јавним позивом заједницама етажних власника зграда за суфинансирање радова на санацији фасада/ кровопокривачких радова, могу се добити на број телефона: 053/411-507, радним даном од 8 до 15 часова.
Комисија коју именује Начелник општине Теслић, утврдиће ранг листу Заједнице етажних власника, према наведеним критеријумима, према којој ће бити вршено суфинансирање радова на санацији фасада и кровопокривачких радова у оквиру расположивих средстава  за ову намјену.
Заједнице етажних власника моћи ће у року од 7 дана од дана пријема обавјештења о утврђеној ранг листи стамбених зграда изјавити писменим путем приговор Начелнику општине Теслић.
Извођење радова започеће се у 2022. години, након избора извођача, потписивања уговора о суфинансирању, а према усвојеној ранг - листи.
Непотпуне и неблаговремене пријаве неће бити разматране.

ДОСТАВЉЕНО:                                                                                       НАЧЕЛНИК ОПШТИНЕ
1. Огласна табла Општине Теслић,                                        ____________________________________	
2. Званична веб страница Општине Теслић,                             Милан Миличевић
3.  Одјељење за стамбено – комуналне послове,
4. Досије Начелника,
5. Архива.

Образац 1         
ПРИЈАВА 
      Позив Заједницама етажних власника стамбених зграда за суфинансирање радова на санацији фасаде и кровопокривачких радова

1. АДРЕСА: _____________________________________________________________________ 
                                                                 (улица и број)
2. МЗ___________________________________________________________________________
3. СПРАТНОСТ ЗГРАДЕ: _________________________________________________________ 

4. БРОЈ СТАНОВА У ЗГРАДИ: ____________________________________________________

5. УКУПНА БРУТО ПОВРШИНА ОБЈЕКТА: ______________ m² 

6. УКУПНА ПОВРШИНА ФАСАДНОГ ОМОТАЧА/КРОВА: ______________ m² 

7. ГОДИНА ИЗГРАДЊЕ ОБЈЕКТА: ________________________________________________

8. ДА ЛИ ЗГРАДА ПОСЈЕДУЈЕ ПРОЈЕКТНУ ДОКУМЕНТАЦИЈУ (заокружити одговор):        

ДА                              НЕ

9. ДА ЛИ ЈЕ НА ЗГРАДИ УРАЂЕН ЕНЕРГЕТСКИ ПРЕГЛЕД (заокружити одговор):        

ДА                              НЕ

10. ИЗНОС ПРЕДРАЧУНСКЕ ВРИЈЕДНОСТИ  СА  ПДВ-ом ЗА НАВЕДЕНЕ РАДОВЕ ПРЕМА ПРИЛОЖЕНОМ ПРЕДМЈЕРУ И ПРЕДРАЧУНУ РАДОВА  
                  
                  ФАСАДА : _____________________  КМ,         КРОВ:_____________________КМ   

11. ПРОЦЕНАТ УЧЕШЋА ЗАЈЕДНИЦЕ ЕТАЖНИХ ВЛАСНИКА У СТВАРНИМ ТРОШКОВИМА НА САНАЦИЈИ ФАСАДЕ, КРОВОПОКРИВАЧКИХ РАДОВА ИЗНОСИ ________________ %
        
12. БРОЈ РАЧУНА СТАМБЕНЕ ЗГРАДЕ: ___________________________________________
                                                                БАНКА: _____________________________________________

13. ЛИЦЕ ЗА КОНТАКТ: ___________________________________ - ______________________
        (име и презиме - читко штампаним словима)	 (бр. телефона)

14. ОВЛАШТЕНИ ПРЕДСТАВНИК ЗАЈЕДНИЦЕ ЕТАЖНИХ ВЛАСНИКА:
__________________________________________________ - _____________________________
         (име и презиме - читко штампаним словима)		                (бр. телефона)
  М.П.




    ДАТУМ:						ОВЛАШТЕНИ ПРЕДСТАВНИК ЗЕВ-а
				     	
      __________________ године.		  			___________________________________________
*образац попунити читко штампаним словима
УЗ ПОПУЊЕНУ ПРИЈАВУ ЈЕ ПОТРЕБНО ПРИЛОЖИТИ:
1. Рјешење о упису заједнице етажних власника у регистар Заједнице етажних власника стамбених зграда;
2. Одлуку скупштине етажних власника, потписану од најмање 2/3 од укупног броја етажних власника којом се потврђује да су: 
· упознати са условима јавног позива и сагласни да учествују са минималним постотком 50% учешћа у финансирању стварних трошкова у санацији фасаде и кровопокривачких радова своје стамбене зграде; 
· упознати са предрачунском вриједношћу радова из приложеног предмјера и предрачуна радова урађеног и овјереног од стране овлашћеног лица; 
· упознати са елементима за уговарање (моделом уговора – Образац 2) и сагласни да ће лице овлашћено за заступање Заједнице етажних власника стамбене зграде потписати уговор са Општином Теслић о регулисању међусобних односа везаних за суфинансирање трошкова санације фасаде и кровопокривачких радова; 
· упознати са чињеницом да ЗЕВ-а бира Извођача радова, а примопредају извршених радова комисија, коју чине представници Општине и ЗЕВ-а.
3. Документацију за санацију фасаде и кровопокривачких радова која садржи: технички опис (опис објекта, локације, бруто површина објекта, фасадног омотача/крова, број станова и др.), предмјер и предрачуна радова - примјерак са цијенама, један (1) примјерак у аналогној форми и један (1) примјерак у електронској верзији (Excel, фонт Times New Roman, величина 12, текст ћирилица), урађен и овјерен од стране овлашћеног лица (предмјер и предрачун са ПДВ-ом урадити према приложеном моделу – Образац 3), слике фасаде;
4. Доказ о старости зграде – година изградње и легалности објекта (копија грађевинске дозволе или копија употребне дозволе или копија катастарског плана или неки други валидни документ који ће послужити као доказ);
5. Одлуку  о избору овлашћеног представника заједнице етажних власника стамбене зграде;
6. Број рачуна са стањем на рачуну, ЗЕВ-а стамбене зграде
7. Извјештај Одјељења за финансије, Општинске управе Теслић, о стању дуга стамбене зграде за комуналну накнаду, за период од 01.01.2021. до 31.12.2021. године

НАПОМЕНА:
Пријава и комплетна наведена документација морају бити чврсто увезане додатним јемствеником, а све странице нумерисане и парафиране од стране лица овлаштеног за заступање.
Пријаве са документацијом, на овај начин увезане и означене, доставити у затвореној коверти на адресу: Општина Теслић, „Пријава на Јавни позив заједницама етажних власника стамбених зграда за суфинансирање радова на санацији фасада /кровопокривачких радова, бр. 02-370-2/22, НЕ ОТВАРАТИ“. У пријави обавезно навести име, презиме и број телефона овлашћеног представника Заједнице етажних власника стамбене зграде.

Образац 2
У Г О В О Р

Закључен у Теслићу, између:

1. ОПШТИНЕ ТЕСЛИЋ, коју заступа Начелник општине Милан Миличевић, с једне стране, и

2. ЗАЈЕДНИЦЕ ЕТАЖНИХ ВЛАСНИКА у улици ________________________________ у Теслићу (у даљем тексту: Заједница етажних власника), коју заступа овлаштени представник_____________________________________, с друге стране.



ПРЕДМЕТ УГОВОРА: Регулисање међусобних односа у вези са инвестиционим одржавањем, односно санацијом фасаде/кровопокривачких радова стамбене зграде бр. ________ у ул. __________________ у Теслићу.


Члан 1.

Уговорне стране сагласно констатују:

1. да је Заједница етажних власника поднијела пријаву по јавном позиву Општине   Теслић за суфинансирање радова на санацији фасаде/кровопокривачких радова на заједничким дјеловима стамбене зграде дефинисаних предмјером и предрачуном радова сачињеним од стране овлашћеног лица;

2. да је Заједница етажних власника, на основу утврђених услова и критеријума испунила тражене услове из Јавног позива заједницама етажних власника стамбених зграда за суфинансирање радова на санацији фасада /кровопокривачких радова; 


3. да је достављени предмјер и предрачун за извођење радова на санацији фасаде/ кровопокривача на заједничким дјеловима стамбене зграде потврђен од стране Одјељења за стамбено – комуналне послове;


4. да ће Општина финансирати дио стварних трошкова изведених радова на санацији фасаде/кровопокривача у износу од _____%, стамбене зграде бр.____ у ул. ________________________ у Теслићу, чијим извођењем се спречава или отклања опасност по живот или здравље људи, односно којима се обезбјеђује сигурност корисника зграде, односно побољшавају енергетске карактеристике стамбеног објекта, а на начин и под условима у складу са одредбама овог уговора;


5. да ће Заједница етажних власника финансирати ____% стварних трошкова изведених радова на санацији фасада/кровопокривача, стамбене зграде бр.____ у ул. ________________________ у Теслићу;


Члан 2.

Уговорне стране су се споразумјеле да ће суфинансирати извођење радова из члана 1. овог уговора, према предмјеру и предрачуну за извођење радова који је саставни дио овог уговора.

У случају да се приликом извођења радова појави потреба за извођењем непредвиђених или других додатних радова, који нису били предвиђени у предмјеру и предрачуну, а Заједница етажних власника је сагласна (најмање 2/3 од укупног броја етажних власника) да се исти изведу, трошкове наведених радова сносиће Заједница етажних власника.

Члан 3.

Уговорне стране су се споразумјеле да ће у суфинансирању извођења радова из чл. 1. учествовати тако што ће:

· Општина обезбиједити средства и финансирати ____% од укупне вриједности стварних трошкова изведених радова, а 

· Заједница етажних власника ће обезбиједити средства и финансирати ____% од укупне вриједности стварних трошкова изведених радова. 


Трошкове извођења непредвиђених или других додатних радова финансираће Заједница етажних власника.


Члан 4.

Уговорне стране су се споразумјеле да Заједница етажних власника спроведе поступак избора најбоље понуде, закључи уговор о извођењу радова,  а Општина Теслић да именује комисију за примопредају радова.

Члан 5.

Општина Теслић се обавезује да са _____ % (своје учешће у суфинансирању) од укупне вриједности радова из усвојене понуде уплати на рачун Заједнице етажних власника у року од 10 дана од дана пријема обавјештења о избору најповољнијег понуђача – извођача и висини вриједности радова из понуде, што чини битан елеменат овог уговора.

Члан 6.

Заједница етажних власника се обавезује да изабраном извођачу радова, као и овлашћеном представнику Општине обезбиједи и омогући несметано извођење радова.
Члан 7.

Све евентуалне измјене и допуне, односно, раскид овог уговора, уговорне стране ће сачинити у писаној форми.

Члан 8.

Сва спорна питања до којих може доћи у примјени овог уговора, рјешаваће се најприје споразумно, у супротном спор ће се рјешити пред стварно надлежним судом у Теслићу.

Члан 9.

Овај уговор сачињен је у 8 (осам) истовјетних примјерака, од тога Заједници етажних власника припадају 3 (три) примјерка, а 5 (пет) примјерака Општина задржава за своје потребе.


                                                                                                                             НАЧЕЛНИК ОПШТИНЕ
	
                                                                                                                          _________________________________
	Милан Миличевић

